b'\n_START_ARTICLE_\nHaamuhoitaja\n_START_PARAGRAPH_\nHaamuhoitajalla tarkoitetaan sosiaali- ja terveyspalveluissa hoitajaa, jotka on merkitty ty\xc3\xb6vuorolistaan, mutta joka ei ole oikeasti ty\xc3\xb6vuorossa paikalla._NEWLINE_Valviran tietoon ei ole tullut Suomessa tapauksia, joissa listoille merkittyj\xc3\xa4 hoitajia ei olisi ollut olemassakaan. On kuitenkin tapauksia joissa ty\xc3\xb6vuorolistaan on merkitty hallintohenkil\xc3\xb6st\xc3\xb6\xc3\xa4, joka ei osallistu arkity\xc3\xb6h\xc3\xb6n yksik\xc3\xb6ss\xc3\xa4. Kaikki Valviran tietoon tulleet haamuhoitajatapaukset ovat tulleet ilmi yksityisiss\xc3\xa4 hoitokodeissa._NEWLINE_Suomen l\xc3\xa4hi- ja perushoitajaliitto SuPerin mukaan haamuhoitajailmi\xc3\xb6 koskee erityisesti vanhustenhoitoa, mutta tapauksia on k\xc3\xa4ynyt ilmi my\xc3\xb6s varhaiskasvatuksen puolella. Se toteaa ett\xc3\xa4 haamuhoitajilla keplotellaan erityisesti isoissa yksityisiss\xc3\xa4 yrityksiss\xc3\xa4 ja ongelmaa esiintyy eri puolilla Suomea.'